als_Latn dik_Latn sag_Latn
Burime pranë klubit të Flamurtarit bëjnë me dije se akordi me trajnerin italian është arritur dhe ai mund të zhvillojë stërvitjen e parë me titullarët e ekipit sot
Elton Nika
Ernestino Ramaela pritet të jetë trajneri i ri i skuadrës së Flamurtarit. Edhe pse një gjë e tillë nuk është bërë ende zyrtare, tashmë mund të thuhet me siguri se italiani do të marrë drejtimin e vlonjatëve në pjesën e mbetur të sezonit. Burime brenda klubit të Flamurtarit, bëjnë me dije se me trajnerin është mbyllur akordi dhe pritet që të bëhet zyrtarizimi. Sipas të gjitha gjasave Ramela do të drejtojë stërvitjen e sotme të skuadrës, me ata futbollistë që nuk do të jenë në fushë në ndeshjen e Kupës së Shqipërisë ndaj Veleçikut. Në këtë pjesë do të jenë kryesisht lojtarët që kanë pasur statusin e titullarit në ndeshjet e kampionatit. Nga ana tjetër trajneri Ramela, ka qenë sërish i pranishëm në stërvitjen e djeshme të Flamurtarit, ku ka ndjekur çdo moment të procesit stërvitor, së bashku me një nga pjesëtarët e stafit të tij teknik, që e ka shoqëruar gjatë gjithë këtyre ditëve në Vlorë. Ndërsa ndeshja e parë zyrtare që Ramela pritet të drejtojë Flamurtarin në stol do të jetë ajo në transfertë ndaj Apolonisë. Ramela te Flamurtari do të punojë me një staf teknik të zgjedhur nga vetë ai dhe zyrtarizimi duket se është një çështje thjesht procedurale.
Historia - Nëse i referohemi historisë së Flamurtarit në 24-vitet e fundit, pra pas viteve 90-të vlonjatët kanë pasur në pankinë katër trajnerë të huaj. Për herë të parë në stolin e skuadrës vlonjate, në fundin e viteve 90-të nën presidencën e zotit Shkëlqim Selami, Flamurtari është drejtuar për një kohë nga bullgari Arapov,i cili duhet thënë se nuk pati rezultatet shumë bindëse në krye të skuadrës vlonjate. Do të duheshin vite dhe gjatë vitit 2008 e pikërisht në mars të këtij viti në stolin e skuadrës vlonjate do të ulej në pankinë një trajner kroat. Slavko Kovaçiç, qëndroi në Vlorë deri në fund të vitit 2009 kur edhe u zëvendësua nga Gugash Magani. Ndërkohë në këtë mes nuk duhet harruar, spanjolli Hulian Rubio,i cili qëndroi vetëm pak kohë në drejtimin e Flamurtarit dhe u largua për mungesë rezultatesh.
Vëmendja përqendrohet te sfida me Apoloninë
E gjithë vëmendja e skuadrës së Flamurtarit është përqendruar te ndeshja e radhës ndaj Apolonisë, edhe pse sot do të luhet sfida e Kupës së Shqipërisë me Veleçikun. Trajnerët Birçe dhe Mezani janë duke menduar për takimin e fundjavës, ku sipas të gjitha gjasave mund të rikthehen lojtarë të tjerë që janë te pezulluar, si kapiteni Veliu, por edhe Arbri.
Veleçiku s’ka fushë, rrezikohet ndeshja
Skuadra e Flamurtarit ende nuk ka asnjë informacion se ku do ta luajë takimin ndaj Veleçikut i vlefshëm për Kupën e Shqipërisë, duke qenë se skuadra kundërshtare ka konfirmuar se nuk ka një fushë normale për të luajtur këtë takim. Edhe pse këtë takim do të vendoset FSHF-ja deri mbrëmjen e djeshme nuk ka pasur një komunikim për zyrtarët e klubit të Flamurtarit. Nuk dihet nëse ndeshja do të luhet dhe për këtë arsye skuadra vlonjate nuk është grumbulluar dje, por ka vazhduar normalisht me procesin stërvitor.
Lena Nuk largohem nga skuadra
Mesfushori i Flamurtarit, Nijaz Lena ka reaguar pas pezullimit të tij nga ana e drejtuesve dhe të ardhmes së tij. Në një deklaratë për tifozët, Lena ka shkruar: “Për të gjithë qytetarët vlonjate dhe të gjithë sportdashësit e këtij qyteti dhe fansave të mi, pas pezullimit tim nga ana e klubit dhe asaj nate që kalova erdhi pasi pasi e përjetova keq pezullimin! Çfarë do lloj vendimi të marrë klubi unë nuk largohem nga “F.C Flamurtari”. E dua këtë klub, jam i dashuruar me këtë qytet dhe me tifozët vlonjatë. Ju falënderoj përzemërsisht”, ka shkruar Lena në faqen e tij zyrtare në rrjetin social “Facebook”.
als_Latn ban_Latn als_Latn als_Latn als_Latn als_Latn als_Latn als_Latn als_Latn als_Latn